קובי מאור

**קובי מאור** (נולד ב-23 בדצמבר 1977) הוא שחקן, תסריטאי, וסטנדאפיסט ישראלי.

## ביוגרפיה
נולד בשם **יעקב מרציאנו** וגדל בירושלים. בוגר בית הספר התיכון "אורט אולייסקי". בוגר בית הספר לאמנויות הבמה "בית צבי" (2004), וסדנת רותי דייכס למשחק מול מצלמה. הוא נשוי לדנה ואב לשני ילדים. 

## קריירה

### בטלוויזיה
בשנת 2006 שיחק בסדרת הטלוויזיה "ילדות רעות" בתפקיד קובי לוי, אחיו של שימי (אורי בנאי) שמנהל רומן סודי עם סוזי (אוולין הגואל).

ב-2010 שיחק בדרמת הפשע "עספור" ב־HOT בתפקיד משטאווה, יד ימינו של קובי (אביב אלוש).

בשנת 2011 שיחק בתפקיד ראשי בסדרה "השועלים" ששודרה בYes, גילם את מנחם, מנהל המשמרת. 

בשנים 2011־2021 גילם את מני חסון בנם של סילבן ורחל חסון, בסדרה הקומית "סברי מרנן" במסגרת שידורי קשת בערוץ 12.

בשנים 2010־2012 שיחק בסדרה הקומית "כאן גרים בכיף" בערוץ 10 בתפקיד קובי, חברו של יאיר (גיא לואל) ושותפו לעסק. באותם השנים שיחק בסדרה "טקסי דרייבר" שיחק את "חרא" (מיכה לילך), מהתפקידים הראשיים בסדרה.

בשנת 2013 שיחק בסדרה "פרופיל 64" ששודרה בערוץ 10 גילם את רס"ר רצאבי.

משנת 2013 משחק בסדרה הקומית "חברות" של ליטל שוורץ כניסים חכם בעלה של פזית (לירית בלבן).

בשנת 2016 שיחק בסדרת הנוער "סוסי פרא" בערוץ זום, גילם את דמותו של אליקו אביטל, אביו של נתי אביטל (דניאל גד). באותה השנה גם שיחק בסדרה הקומית של ערוץ הילדים "סופשלי" בכיכובם של שחר חסון, זאב רווח, עדי הימלבלוי ואחרים. בנוסף באותה השנה שיחק בתוכנית הסאטירה "זה המצב" בערוץ 2 (רשת), בהשתתפותם של ירון ברובינסקי, מולי שולמן, אסף פריינטא, גיתית פישר ואחרים.

כמו כן השתתף כשחקן אורח בסדרות "דאוס", "שולץ", "החיים זה לא הכל", רמזור", "בובה של לילה", "הפיג'מות", "70 מיליון סיבות לעושר" בערוץ 2, משפחה שולטת", ו"בנות הזהב".

בשנת 2018 דיבב את בנימין נתניהו בסאטירה של ערוץ כאן 11 "מדינת הגמדים".

בשנת 2019 שיחק בתוכנית הראליטי 2025 את ראש העיר - מר בלאק. באותה השנה שיחק את המספר בסדרת ״בת אל הבתולה" של חברת HOT. כמו כן שיחק בסדרה "מטומטמת" של בת חן סבג בה גילם את "ריבי" טראנסג'נדרית ב-HOT3.

ב-2020 שיחק בסדרה "כפולה" ששודה ב־KidZ, בתפקיד דדי קירל, אבא של נועה קירל, לצד שלום אסייג, עפר שכטר ואחרים. באותה השנה גם שיחק בסדרה הקומית של כאן 11 "שב"ס" גילם את בוסקילה. 

בשנת 2021 שיחק בסדרה מלכת היופי של ירושלים שמבוססת על ספר בעל אותו השם. באותה שנה השתתף בתוכנית הריאליטי "הישרדות VIP 4", והודח עשירי ביום-23 למשחק, והפך למושבע הראשון.

בשנת 2023 שיחק את מורדוך בסדרה "מלכת היופי של ירושלים". באותה השנה גם שיחק בעונה הראשונה של סדרת הנוער "בני מצווה" ששודרה בכאן חינוכית, גילם את דמותו של פנחסי משה.

בשנת 2026 החל לשחק את ז׳אק, אח של סולאנז' (רובי פורת-שובל) בסדרה "המעברה" המשודרת בערוץ 13.

### בתיאטרון
בתיאטרון הבימה: גבעת חלפון אינה עונה בתפקיד ויקטור חסון, הצמה של אבא, ז'ק, פאניקה, החייל האמיץ שוייק, ליזיסטרטה, סופה של בדיחה.

בתיאטרון הקאמרי: המלט, בית ספר לנשים, משרתם של שני אדונים, זה הים הגדול.

בתיאטרון בית ליסין: תמונות יפואיות, חלום ליל קיץ

תיאטרון צוותא: מלחמה - אופרת רוק.
תיאטרון אורנה פורת: הלילה הזה.

תיאטרון מדיטק: שמשון בר לשון.
בתיאטרון הספרייה: "עד התביעה", כשאנו המתים מתעוררים, מקבת', קייטנים, הקרון, קאמיל, האחים קרמזוב, דירתה של זוויה, ניקולס ניקלבי, טלמכוס קליי, הצל, יוסף וכתונת הפסים האריה, המכשפה וארון הבגדים, משחקי חופשה, הצודקים, כולם היו בני, הים, מסעותיו של פרישון, אמדיאוס, גברים צריכים לבכות, נשות וינדזור העליזות וריצ'רד השני.

### בקולנוע
ב-2006 שיחק בסרט ידיים קשורות בבימויו של דן וולמן. ב-2007 שיחק בסרט וסרמיל שביים מושון סלמונה. ב-2009 השתתף בסרט אצבע אלוהים בבימויו של יגאל בורשטיין. ב-2010 שיחק בסרט חצי טון ברונזה שכתב וביים יפתח חוצב לצידם של מיכאל הנגבי ושלמה בראבא.
ב-2014 שיחק בסרט כיפה אדומה בבימויו של ארנון צדוק. באותה השנה השתתף בסרט הדילרים בבימויו של עודד דוידוף, לצד איתי תורג'מן, אלון אבוטבול, יובל שרף וצחי גראד. ב-2014 שיחק בסרט שושנה חלוץ מרכזי בבימויו של שי כנות תחת השם קובי מורן. ב-2015 השתתף בסרט הדרמה סוף עידן התמימות שכתבה וביימה וידי בילו. ב-2017 שיחק בסרט להציל את נטע, סרט של ניר ברגמן בכיכובם של רותם אבוהב, בני אבני, ועירית קפלן. ב-2021 שיחק בסרט "הרפסודה" בתפקיד משנה בתור ראובן כספי אבו של עידו.

#### דיבוב
בשנת 2008 דיבב בסרט וול-E את קולו של הקפטן. בשנת 2016 דיבב בסרטים: זוטרופוליס קולו של פיטר מוסברידג' / עכבר מנהל עבודה), החיים הסודיים של חיות המחמד (קולו של דיוק), אנגרי בירדס - הסרט (קולו של לאונרד). הוא שב לדובב את דמותו של לאונרד גם בסרט ההמשך "אנגרי בירדס - הסרט 2" בשנת 2019.

## קישורים חיצוניים

* רועי חסן, מתחיל מחדש: כך הפך קובי מרציאנו לקובי מאור, באתר mynet רמת השרון, 12 במאי 2015
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:סברי מרנן: שחקנים
קטגוריה:מתחרי הישרדות (ישראל)
קטגוריה:ישראלים שנולדו ב-1979